În acest moment nu există majoritatea necesară pentru a trece o moțiune de cenzură, cu sau fără voturile UDMR, a declarat, miercuri, președintele Uniunii, Kelemen Hunor. În plus, el le-a reproșat liberalilor că nu există nicio propunere de premier, niciun program de guvernare, practic nicio alternativă.







”Lipsesc 52 de voturi, de unde le aduni? (...) Am întrebat cine va fi propunerea de premier, care este programul de guvernare. N-am primit niciun răspuns. Poate vin cu Orban, poate vin cu Băsescu, poate vin cu Barna sau Tomac. Habar n-am. (...) În acest moment nu are cum să treacă moțiunea, nici cu noi, nici fără noi”, a declarat Kelemen Hunor.







Liderul UDMR a insistat că, și în cazul în care ar trece moțiunea, UDMR vrea să știe cine este cel care va negocia majoritatea și care sunt direcțiile de acțiune.









